Hezeli tänav
‹ Kaart ajutiselt peidetud (?) › Johann Wilhelm Friedrich von Hezeli tänav on Tartu teoloogi ja keeleteadlase Johann Wilhelm Friedrich von Hezeli auks nimetatud tänav Tartu kesklinnas. Varem on tänav kandnud nime Juhan Liivi põik. Kuni Teise maailmasõjani kandis Hezeli nime praegune Juhan Liivi tänav, kus Hezel oli elanud nüüdse Ajalooarhiivi hoone kohal asunud majas kuni surmani. 2012. aasta veebruaris otsustas Tartu linnavolikogu nimetada Hezeli järgi kesklinnas majadeta ja umbes 70 meetri pikkuse tänava, mis viib Juhan Liivi tänavalt Karl Ernst von Baeri tänavale.